Steven Spielberg

**Steven Allan SPIELBERG** KDE (naskiĝis la  en Cincinnati, Ohio) estas usona filmreĝisoro, scenaristo kaj kinproduktoro. Dum sia pli ol kvarjardeka kariero en filmindustrio li surekranigis multajn temojn kaj ĝenrojn. Liaj unuaj sciencfikciaj kaj aventuraj filmoj, ofte celataj al infanoj, nun estas rigardataj kiel la praepoko de moderna filmproduktado en Hollywood. Tiuj estis filmoj, kiel ekz. *Jaws* (*Mandibloj*) pri granda blanka ŝarko; *Proksimaj kontaktoj de tria tipo* (*Close Encounters of the Third Kind*) kaj *Eksterterulo* (*E.T.*), filmoj pri la aventuroj de arĥeologo Indiana Jones; ktp. En pli posta tempo liaj filmoj komencis adresi ankaŭ aliajn temojn, ekzemple holokaŭston (*Listo de Schindler*), sklavecon (*Amikeco*), militon (*Savante Soldaton Ryan*) kaj terorismon (*Munkeno* pri la Masakro de Munkena Olimpiko).

Spielberg gajnis Oskar-kinopremion kiel Plej Bona Reĝisoro en 1993 por *Listo de Schindler* kaj en 1998 por *Savante Soldaton Ryan*. Kvar liaj filmoj, *Mandibloj* (1975), *Rajdantoj de perdita Arko* (1981), *Eksterterulo* (1982), kaj *Jurassic Park* (1993) siatempe fariĝis la plej sukcesaj filmoj inter ĉiuj filmoj, filmitaj ĝis tiu tempo. Nuntempe la nekorektita sumo de ĉiuj filmoj, kiujn reĝisoris Spielberg superas 8,6 miliardojn da usonaj dolaroj. *Forbes*-magazino pritaksas la personan havaĵon de Spielberg kiel $3.0 miliardoj.

En la jaro 1994 Steven Spielberg kune kun Jeffrey Katzenberg kaj David Geffen fondis la filman studion DreamWorks, kiu sekve produktis tre sukcesajn animaciajn filmojn kiel *Shrek* (2001) (la unua filmo, kiu gajnis la Oscar-premion "plej bona animacia filmo"), *Shrek 2* (2004), *Shark Tale ("Ŝarka Rakonto")* (2004), *Madagascar* ("Madagaskaro", 2005) kaj *Over the Hedge* ("Super la heĝon", 2006).

## Persona vivo 
### Geedziĝoj kaj infanoj 
Inter 1985 kaj 1989 Spielberg estis edziĝinta al la aktorino Amy Irving. Laŭ ilia divorca kontrakto de 1989, ŝi ricevis $100 milionoj de Spielberg post kiam la juĝisto ambigue malakceptis la geedziĝan kontrakton, skribitan sur buŝtuko. Ilia eksedziĝo estis registrita kiel la tria plej multekosta eksedziĝo de eminentuloj en la homa historio. Post la divorco Spielberg kaj Irving kune okupiĝas pri ilia komuna filo, Max Samuel.

Post la disiĝo Spielberg havis rilatojn kun la aktorino Kate Capshaw, kiun li renkontis dum filmado de *Indiana Jones and the Temple of Doom* (Indiana Jones kaj Templo de Misfortuno). Ili geedziĝis la 12-an de Oktobro 1991. Capshaw akceptis judismon. Nuntempe ili migras inter kvar domoj, kiuj apartenas al ili kaj situas en Pacific Palisades (kantono Los-Anĝeleso, Kalifornio); Novjorko; la vilaĝo East Hampton (kantono Suffolk de Nov-Jorkio) kaj Naples, Florido.

La familio Spielberg-Capshaw havas sep infanojn:
* Jessica Capshaw (naskiĝtago: la 8-an de aŭgusto 1976) -- la filino el la antaŭa geedziĝo de Kate Capshaw al Robert Capshaw
* Max Samuel Spielberg (naskiĝis la 13-an de Junio 1985) - la fiilo de Spielberg el ties antaŭa geedziĝo al la aktorino Amy Irving
* Theo Spielberg (n. 1988) - la filo, adotita de Capshaw antaŭ ŝia edziniĝo al Spielberg, kiu poste ankaŭ adoptis lin 
* Sasha Rebecca Spielberg (n. la 14-an de majo 1990, Los-Anĝeleso)
* Sawyer Avery Spielberg (n. la 10-an de narto 1992, Los-Anĝeleso)
* Mikaela George (n. la 28-an de februaro 1996) - adoptita kune kun Kate Capshaw
* Destry Allyn Spielberg (n. la 1-an de decembro 1996)

### Politika agado 
* Spielberg kutime subtenas la kandidatojn el la Demokratia Partio de Usono. Li donacis pli ol 800 mil usonajn dolarojn al la Demokratia Partio kaj ties membroj. Li estis intima amiko de la eksa prezidento de Usono Bill Clinton kaj li laboris kun li por pretigi la solenan festadon de jarmilo (Millenium) en Usono. Li estis reĝisoro de la 18-minuta filmo por la projekto, laŭ la scenaro de John Williams kaj sub la titolo *The American Journey* ("Usona vojaĝo). Tiu filmo estis montrita dum la Jarmila Ĉefkoncerto (Millenium Gala) en Usono la 31-an de Decembro, 1999 en la Nacia Halo ĉe la "reflektiĝanta baseno", kiu situas ĉe la bazo de la Memorejo pri Lincoln en Vaŝingtono.

## Filmografio 
Sube estas plena **filmografio de Steven Spielberg**, kiu inkluzivas la filmojn, kie li rolas kiel reĝisoro, filmproduktoro kaj aktoro.

Interesa fakto pri li estas, ke li tre arde protektas sian nomon. Se li estas direktoro aŭ ĉefdirektoro de la filmo, kiu, laŭ lia sento, ne atingas liajn proprajn kriteriojn de kvalito, li petas, ke lia nomo malaperu de la listo de filmproduktintoj.

## Filmoj 
### Finance plej sukcesaj filmoj 
Sube estas la listo de 10 finance plej sukcesaj filmoj, en kiuj Spielberg partoprenis. Tiu listo ne enhavas filmojn, kie li nur aperas en epizoda rolo.

## Premioj kaj nomumoj 
### Nomumoj por la Oskar-kinopremio "La plej elstara reĝisoro" 
* 1977 - *Close Encounters of the Third Kind*
* 1981 - *Raiders of the Lost Ark*
* 1982 - *E.T. the Extra-Terrestrial*
* '*1993 - *Schindler's List (gajninta)***
* **1998 - *Saving Private Ryan (gajninta)'''*
* 2005 - *Munich*

### Nomumoj por la Oskar-kinopremio "La plej elstara filmo" 
* 1975 - *Jaws*
* 1981 - *Raiders of the Lost Ark*
* 1982 - *E.T. the Extra-Terrestrial*
* 1985 - *The Color Purple*
* *'1993 - ''Schindler's List (gajninta)'''*
* 1998 - *Saving Private Ryan*
* 2005 - *Munich*
* 2006 - *Letters from Iwo Jima'' (producer)

## Referencoj 
## Eksteraj ligiloj 
* 

Kategorio:Oskaro
Kategorio:Usonaj reĝisoroj
Kategorio:Usonaj kinproduktoroj
Kategorio:Usonaj miliarduloj
Kategorio:DreamWorks
Kategorio:Naskiĝintoj la 18-an de decembro